Oficiālais Vēstnesis L 214 , 08/08/2001 Lpp. 0049 - 0050



Komisijas Lēmums (2001. gada 20. jūlijs), ar ko groza Lēmumu 92/160/EEK attiecībā uz Meksikas reģionalizāciju, ar ko groza Lēmumus 92/260/EEK, 93/196/EEK un 93/197/EEK par zirgu dzimtas dzīvnieku ievešanu no Meksikas, un atceļ Lēmumus 95/392/EK un 96/486/EK (izziņots ar dokumenta numuru C(2001) 2214) (Dokuments attiecas uz EEZ) (2001/611/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Direktīvu 2001/298/EK [2] un jo īpaši tās 13.panta 2. punkta a) apakšpunktu un 19. panta i) apakšpunktu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri reglamentē veterināro pārbaužu organizēšanu dzīvniekiem, kurus ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [3], kurās jaunākie grozījumi izdarīti ar Direktīvu 96/43/EK [4] un jo īpaši tās 18. pantu, tā kā: (1) Komisijas Lēmums 92/160/EEK [5], kurā jaunākie grozījumi izdarīti ar Lēmumu 2001/27/EK [6], nosaka dažu trešo valstu reģionalizāciju zirgu dzimtas dzīvnieku ievešanas vajadzībām. (2) Komisijas Lēmums 92/260/EEK [7], kurā jaunākie grozījumi izdarīti ar Lēmumu 2001/117/EK [8], nosaka dzīvnieku veselības nosacījumus un veterināro sertifikāciju reģistrētu zirgu pagaidu ievešanai. (3) Komisijas Lēmums 93/195/EEK [9], kurā jaunākie grozījumi izdarīti ar Lēmumu 2001/610/EK [10], nosaka dzīvnieku veselības nosacījumus un veterināro sertifikāciju reģistrētu zirgu atpakaļievešanai pēc tam, kad tie tikuši uz laiku izvesti. (4) Komisijas Lēmums 93/196/EEK [11], kurā jaunākie grozījumi izdarīti ar Lēmumu 2001/117/EK, nosaka dzīvnieku veselības nosacījumus un veterināro sertifikāciju nokaušanai paredzētu zirgu dzimtas dzīvnieku ievešanai. (5) Komisijas Lēmums 93/197/EEK [12], kurā jaunākie grozījumi izdarīti ar Lēmumu 2001/117/EK, nosaka dzīvnieku veselības nosacījumus un veterināro sertifikāciju reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievešanai. (6) Komisijas Lēmums 95/392/EK [13] paredz aizsargpasākumus attiecībā uz vaislas sērgu Meksikā. (7) Komisijas Lēmums 96/486/EK [14] paredz aizsargpasākumus attiecībā uz Venecuēlas zirgu encefalomielītu Meksikā. (8) Venecuēlas zirgu encefalomielīts Meksikā nav reģistrēts vairāk kā divus gadus un nesenā veterinārās pārbaudes laikā Meksikā apstiprināja, ka zirgu dzimtas dzīvnieku veselības stāvoklis ir apmierinošs. Tomēr, papildus aizsardzībai, pārbaudes ziņojumā ieteikta reģionalizāciju zirgu ievešanai Kopienā no diviem Meksikas dienvidu štatiem - Čjapasas un Oahakas. Nokaušanai paredzētie zirgu dzimtas dzīvnieki nāk no šiem štatiem, tādēļ ir lietderīgi aizliegt nokaušanai paredzētu zirgu dzimtas dzīvnieku ievešanu Kopienā no Meksikas. (9) Lai atļautu zirgu dzimtas dzīvnieku ievešanu no Meksikas, ir jānosaka Meksikas reģionalizācija, izdarot grozījumus Lēmuma 92/160/EEK pielikumā, un jāpieņem dzīvnieku veselības nosacījumi, attiecīgi izdarot grozījumus Lēmumos 92/260/EEK, 93/195/EEK, 93/196/EEK un 93/197/EEK un atceļot Lēmumus 95/392/EK un 96/486/EK. (10) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/160/EEK pielikumā ISO koda secībā iekļauj šādu tekstu: "Meksika - Visa teritorija, izņemot Čjapasas un Oahakas štatus" . 2. pants Lēmumu 92/260/EEK groza šādi: 1. Lēmuma I pielikuma D grupas trešo valstu sarakstu aizstāj ar šādu: "Argentīna (AR), Barbadosa (BB), Bermudu salas (BM), Bolīvija (BO), Brazīlija(1) (BR), Čīle (CL), Kuba (CU), Jamaika (JM), Meksika(1) (MX), Paragvaja (PY), Urugvaja (UY)". 2. Lēmuma II pielikuma D veterinārais sertifikāts nosaukumu aizstāj ar šādu: "VETERINĀRAIS SERTIFIKĀTS reģistrētu zirgu pagaidu ievešanai Kopienā no Argentīnas, Barbadosas, Bermudu salām, Bolīvijas, Brazīlijas(1), Čīles, Kubas, Jamaikas, Meksikas(1), Paragvajas, Urugvajas uz laiku līdz 90 dienām" . 3. pants Lēmumu 93/195/EEK groza šādi: 1. Lēmuma I pielikuma D grupas trešo valstu sarakstu aizstāj ar šādu: "Argentīna (AR), Barbadosa (BB), Bermudu salas (BM), Bolīvija (BO), Brazīlija(1) (BR), Čīle (CL), Kolumbija(1) (CO), Kostarika(1) (CR), Kuba (CU), Jamaika (JM), Meksika(1) (MX), Peru(1) (PE), Paragvaja (PY), Urugvaja (UY), Venecuēla (VE)". 2. Lēmuma II pielikuma D grupas trešo valstu sarakstu veterinārā sertifikāta nosaukumā aizstāj ar šādu: "Argentīna, Barbadosa, Bermudu salas, Bolīvija, Brazīlija(1), Čīle, Kolumbija, Kostarika(1), Kuba, Jamaika, Meksika, Peru(1), Paragvaja, Urugvaja, Venecuēla". 4. pants Lēmuma 93/196/EEK II pielikuma 3. zemsvītras piezīmes D grupas trešo valstu sarakstā Meksiku svītro. 5. pants Lēmumu 93/197/EEK groza šādi: 1. Lēmuma I pielikuma D grupas trešo valstu sarakstu aizstāj ar sekojošu: "Argentīna (AR), Barbadosa(2) (BB), Bermudu salas(2) (BM), Bolīvija(2) (BO), Brazīlija(2) (BR), Čīle (CL), Kuba(2) (CU), Jamaika (JM), Meksika(1) (MX), Paragvaja (PY), Urugvaja (UY)." 2. Lēmuma II D pielikuma veterinārā sertifikāta virsrakstu aizstāj ar šādu: "VETERINĀRAIS SERTIFIKĀTS reģistrētu zirgu ievešanai Kopienā no Barbadosas, Bermudu salām, Bolīvijas, Kubas, Jamaikas un reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievešanai no Argentīnas, Brazīlijas(1), Čīles, Meksikas(1), Paragvajas un Urugvajas." 6. pants Lēmumu 95/392/EK un Lēmumu 96/486/EK atceļ. 7. pants Šis lēmums ir adresēts dalībvalstīm. Briselē, 2001. gada 20. jūlijā Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 102, 12.4.2001., 63. lpp. [3] OV L 268, 24.9.1991., 56. lpp. [4] OV L 162, 1.7.1996., 1. lpp. [5] OV L 71, 18.3.1992., 27. lpp. [6] OV L 6, 11.1.2001., 20. lpp. [7] OV L 130, 15.5.1992., 67. lpp. [8] OV L 43, 14.2.2001., 38. lpp. [9] OV L 86, 6.4.1993., 1. lpp. [10] OV L 214, 8.8.2001., 45. lpp. [11] OV L 86, 6.4.1993., 7. lpp. [12] OV L 86, 6.4.1993., 16. lpp. [13] OV L 234, 3.10.1995., 44. lpp. [14] OV L 198, 8.8.1996., 49. lpp. --------------------------------------------------